དེ་ཡང་རྩོམ་རིག་གཞུང་ལུགས་གང་དག་བྱུང་བ་རེད་དམ་ཞེ་ན་དང་ཐོག་མར་བོད་དུ་རྩོམ་རིག་ལོ་རྒྱུས་ཞེས་པའི་རིག་ཚན་བྱུང་ཞིང་དེ་ནི་ཀྲུང་དབྱང་མི་རིགས་སློབ་ཆེན་གྱིས་རྒྱ་ཡིག་གི་ལམ་ནས་བསྒྲིགས་པའིབོད་ཀྱི་རྩོམ་རིག་ལོ་རྒྱུསདང་ནུབ་བྱང་མི་རིགས་སློབ་གླིང་གི་དགེ་རྒན་ཆེན་མོ་ཝང་དབྱི་ནོན་དང་ཐང་ཅིན་ཧྥུ་གཉིས་ཀྱིས་རྒྱ་ཡིག་ནས་བསྒྲིགས་པའིབོད་ཀྱི་རྩོམ་རིག་ལོ་རྒྱུས་མདོར་བསྡུསཞེས་པ་དང་ནུབ་བྱང་མི་རིགས་སློབ་གླིང་གི་དགེ་རྒན་དཔའ་རྩེ་དང་གཙོས་དགེ་ཐོན་སློབ་གྲྭའི་དགེ་རྒན་ལྷ་རྒྱལ་ཚེ་རིང་གཉིས་ཀྱིས་བསྒྲིགས་པའིབོད་ཀྱི་རྩོམ་རིག་བྱུང་འཕེལ་གྱི་ལོ་རྒྱུས་དང་ཁྱད་ཆོསརྒྱ་ཡེ་བཀྲ་བྷོ་ལགས་ཀྱིས་བསྒྲིགས་པའིབོད་ཀྱི་རྩོམ་རིག་ལོ་རྒྱུས་སྐལ་བཟང་མིག་སྒྲོནབོད་ལྗོངས་སློབ་ཆེན་གྱི་དགེ་རྒན་ལྷག་པ་ཆོས་འཕེལ་ལགས་ཀྱིས་བསྒྲིགས་གནང་བའིབོད་ཀྱི་རྩོམ་རིག་ལོ་རྒྱུས་མུན་སེལ་སྒྲོན་མེདང་།རོང་བོ་དགེ་འདུན་རབ་གསལ་ལགས་ཀྱིས་བརྩམས་པའིབོད་ཀྱི་རྩོམ་རིག་གི་བྱུང་བ་བརྗོད་པ་རབ་གསལ་མེ་ལོང་ཞེས་བྱ་བདེ་བཞིན་བོད་ཀྱི་དེང་རབས་རྩོམ་རིག་གི་བྱུང་བའི་ཐད་དུ་རྒན་ཆབ་འགག་རྟ་མགྲིན་གྱིས་བརྩམས་པའིབོད་ཀྱི་དེང་རབས་རྩོམ་རིག་ལོ་རྒྱུསསོགས་བྱུང་བ་དང་།རྩོམ་རིག་གཞུང་ལུགས་ཀྱི་གྲས་སུ་ནུབ་བྱང་མི་རིགས་སློབ་ཆེན་གྱི་དགེ་རྒན་རྡོ་རྗེ་རིནཆེན་གྱིས་བརྩམས་པའིརྩོམ་རིག་གཞུང་ལུགས་གནད་བསྡུསཞེས་པ་དང་དེ་རྗེས་བོད་ལྗོངས་སྤྱི་ཚོགས་ཚན་རིག་ཁང་གི་རྒན་ཀུན་དགའ་ལགས་ཀྱིས་བརྩམས་པའིབོད་ཀྱི་རྩོམ་རིག་གཞུང་ལུགས་སྐོར་གྱི་རྣམ་བཤདདང་བོད་ལྗོངས་སློབ་ཆེན་གྱི་དགེ་རྒན་སྟོབས་རྒྱལ་ལགས་ཀྱིས་བརྩམས་པའིརྩོམ་རིག་རྣམ་བཤདཀླུ་ཐར་རྒྱལ་ལགས་ཀྱིས་བརྩམས་པའིརྩོམ་གཞུང་སྤྱི་བཤདསོགས་བྱུང་སྟེ་བོད་ཀྱི་རྩོམ་རིག་གཞུང་ལུགས་དེ་ཉིད་མེད་པ་ནས་ཡོད་པ་དང་ཡོད་པ་ནས་འཕེལ་རྒྱས་སུ་བཏང་སྟེ་བོད་ཀྱི་རྩོམ་རིག་གི་ལྡུམ་རྭར་གསར་བཞད་ཀྱི་མེ་ཏོག་ལྷག་ཏུ་དགོད་བཞིན་འཚེར་བ་བྱུང་ཡོད་དོ།འདི་ནི་བདག་གིས་བརྗོད་པའི་བོད་ཀྱི་དེང་རབས་རྩོམ་རིག་གཞུང་ལུགས་ཁག་གི་བྱུང་བ་ཞེས་པ་དེ་ཡིན་ནོ།།